Chemillé

Chemillé estas malaperinta franca komunumo, situanta en la departemento Maine-et-Loire, en la administra regiono Luarlandoj.

Ĝi nun formas parton de Chemillé-en-Anjou.

 Geografio 

Ĝi situas sude de la departemento, inter Anĝevo kaj Ĉoleto.

Distancoj : 30 min el Anĝevo (37 km), 1 h el Nanto (departemento Loire-Atlantique), 20 min de Ĉoleto.

 Historio 

Chemillé, kun sia ĝardeno de kuracplantoj, precize el tio estas la franca ĉefurbo de la kuracplantoj, pli aparte pro la kamomilo. Notindas, ke la nomo Chemillé devenas de la latina nomo "Camilliacus Villa" : tiu nomo indikas gaŭlo-romian bienon posedatan de senjoro nomita Camille kaj havas neniun rilaton kun la nomo kamomilo.

Eksa fortikigita urbo en Mezepoko, Chemillé estas konstruita en formo de amfiteatro ĉe la bordo de rivereto Hyrôme, enflurivero de la rivereto Layon. La malnovaj muregoj estis detruitaj dum la francaj militoj pri religio en la 16-a jarcento, tiel malfermante la urbon al interŝanĝoj, al la foiroj kiuj naskis ĝian famon de grava komerca centro.

 Demografio 

En 1900, Chemillé enhavis iom pli ol 4 300 loĝantojn.

   1962  1968  1975  1982  1990  1999  2005
   4510  4735  5108  5748  6016  6169  6437

fonto : http://www.insee.fr/fr/ffc/docs_ffc/psdc.htm.

 Lokoj kaj Monumentoj 

 Civila arkitekturo 
Orienta Pordego kaj Suda Poterno de la eksa kastelo (13-a jarcento).
Restaĵoj el la priorejo (18-a jarcento).
Lavejo (17-a jarcento).
Kastelo de La Sorinière (14-a, 16-a kaj 18-a jarcentoj) : turoj kaj ĉirkaŭfosaĵoj ; en la kapelo, murpentraĵoj (16-a jarcento).
Kastelo de L'Echo (19-a jarcento) (ĉe ties enirejo plato indikis, ke tie restadis Charles de Gaulle).

 Religia arkitekturo 
 Preĝejo Saint-Pierre (11-a / 20-a jarcentoj)
 Eksa preĝejo Notre-Dame (12-a jarcento)
 Kapelo (16-a jarcento), restaĵoj el murpentraĵoj (16-a jarcento).
 Ruinoj el la preĝejo Saint-Léonard.

 Aliaj 

 "Le Théâtre Foirail" (La Teatrejo Brut-bazaro). Temas pri eks-bazaro por brutoj, kiu ĉesis funkcii en 1997 kaj estis poste transformita al spektaklejo, kiu povas akcepti ĝis 7000 spektantojn (ĝia plej granda ĉambrego estas 2800 kvadrat-metra).(en Youtube) franclingva reporteraĵo de loka televidstacio Angers 7http://www.ot-chemille.fr/content/view/19/33  paĝo pri "Le Théâtre Foirail" en la retejo de la turism-oficejo. Tie povas okazi koncertoj, spektakloj, cirko,...

 "Camifolia" : nova botanika ĝardeno kun pedagogia celo. Dum multaj jaroj jam ekzistis "ĝardeno de la kuracplantoj de Chemillé" kaj en 2008 ĝi oficiale ricevis la nomon "Camifolia". Pli ol 350 specioj de plantoj estas tie kunigitaj en adaptita loko kun ekspozicia forcejo, distra loko, ktp. Videblas plantoj odoraj, tinkturaj kaj aliaj.http://www.ot-chemille.fr/content/view/18/33 paĝo pri "Camifolia" en la retejo de la turism-oficejo

 Referencoj 

 Vidu ankaŭ 
 Komunumoj de Maine-et-Loire
 Camifolia
 Chemillé (stacidomo)

 Eksteraj ligiloj 

  (Chemillé-en-Anjou)
 http://www.ot-chemille.fr : retejo de la turism-oficejo de la regiono de Chemillé
 Chemillé en la retejo de la Nacia Geografia Instituto
 Chemillé en la retejo de Insee (Nacia Instituto de Statistiko kaj Ekonomiaj Studoj)
 Grupiĝo de la komunumoj de la regiono de Chemillé

Kategorio:Chemillé-en-Anjou
Kategorio:Malaperintaj komunumoj de Maine-et-Loire